Sainz Jr: „Hihetetlen, hogy mennyire biztonságosak ezek az F1-es autók”
2015. okt. 11. 9:48
A Toro Rosso spanyol versenyzője a saját bőrén tapasztalhatta meg, hogy milyen biztonságosak a mai F1-es autók.
Talán már mindenki tudja, hogy Carlos Sainz Jr. szombaton az Orosz Nagydíj harmadik szabadedzésén hatalmasat bukott, de hála az FIA biztonságos autóinak, nem esett komoly baja, és ott lehet a rajtrácson a versenyen.
Carlos Sainz Jr. rövid sajtótájékoztatója Szocsiban
A tegnapi nap kemény volt, de jól jöttem ki belőle. Az a bizonyos kanyar mindig is egy kicsit furcsa volt, de most az a legfontosabb, hogy visszatértem a normális kerékvágásba.
Ma a versenyen az első körben még eszembe fog jutni a tegnapi baleset abban a kanyarban, de utána már soha. Ez csak egyszeri alkalom lesz!
Szeretnék köszönetet mondani a kórházban dolgozó orvosoknak, akik nagyon jól bántak velem tegnap. Gondoskodtak arról, hogy minden rendben legyen velem! Köszönettel tartozom az FIA-nek is a magas biztonsági színvonal és a gyors segítség miatt. Minden tökéletesen működött, és ez is segít abban, hogy túllépjek ezen az egészen. A motivációm töretlen és nincs bennem semmilyen félelem.
Szerencsém volt, hogy nem lett nagy bajom, mert másképp is alakulhatott volna. Beszélni fogunk erről a pilóták következő találkozóján. Azt azonban szeretném elmondani, hogy végig magamnál voltam, és tényleg nem esett komoly bajom, amiért hálát is adok a technikának, a szerencsének é a sorsnak. Mindig tanul valamit az ember… Ez most egy teljesen új élmény volt számomra, de az a fontos, hogy senkinek sem esett baja.
A lényeg, hogy Sainz jól van, de feladja, ha fájdalmat érez - fotó:dppi
A rádióm sajnos nem működött és a többiek emiatt voltak olyan feszültek, mert nem hallották azt, amit nekik mondtam. Szinte azonnal közöltem a helyzetet, de a rádió nem működött, így érthető módon mindenki nagyon megijedt.
Semmilyen zúzódást nem szenvedtem. Kicsit fáj a hátam, de ha a versenyen gondom lesz a nyakammal, vagy bármi hasonló, akkor félre fogok állni. Most azonban teljesen felkészültnek érzem magam a folytatásra és ki fogok gurulni a pályára.
Az első dolgom az volt a kórházba való megérkezésemet követően, hogy megnéztem a balesetről készült felvételeket. Jól emlékszem arra, hogy mi történt. Ráléptem a fékre, majd az autó hátulja hirtelen megindult, és innentől kezdve már csak utas voltam. Tökéletesen emlékszem a pillanatra.
46 G-erővel csapódtam be, ami nem kevés. Nagyon gyorsan zajlott le a dolog, így nagyon időm sem volt megijedni. Végig öntudatomnál voltam, tehát tudtam, hogy mi zajlik körülöttem, még akkor is, ha nem tudtam befolyásolni az eseményeket.
Az orvosok egyszerűen nem akartak kockázatot vállalni azzal, hogy gyorsan kisegítenek az autóból. Minden szakszerűen és szabályszerűen zajlott, miközben azt helyezték előtérbe, hogy nekem jó legyen.
Az azonban elképesztő számomra, hogy mennyire biztonságosak ezek az F1-es autók. Az FIA kiváló munkát végez, és nem hiába, hogy ilyen szigorúan veszik a törésteszteket. Ezek az apró dolgok menthetik meg az életedet, szóval most már még inkább értékelni tudom a munkájukat és azt, hogy bizonyos helyzetekben nem adnak zöld utat egy csapatnak a törésteszt végén.
A balesetet követően 8 órát aludtam éjszaka és úgy ébredtem fel, mint azelőtt. Persze nem vagyok életem formájában, de képes vagyok vezetni. Ahogy kiment belőlem az adrenalin, érezni kezdtem a nyakam és a hátam, de ez semmi ahhoz képest, hogy mekkora erővel csapódtam be.
A 2017-es Forma-1-es szabályok igazából készen vannak?!
Sainz 150-nel csapódott a korlátba: kap pár új alkatrészt a spanyol autója